|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **5.** |
| **Mjesto i datum izvođenja aktivnosti:** |  | **Redni broj sata** | **33.** |
| **Nastavna tema:** | **Alkohol i droge-utjecaj na pojedinca, obitelj i zajednicu** | **Broj sati izvedbe:** | **1** |
| **Sadržaj koji se obrađuje:** | **Prevencija ovisnosti** |
| **Očekivanja međupredmetnih tema** | | | |
| osr A.2.1. Razvija sliku o sebi.  osr A.2.2. Upravlja emocijama i ponašanjem.  osr A.2.3. Razvija osobne potencijale.  uku A.2.4. Kritičko mišljenje  B.2.1.B Prepoznaje i procjenjuje vršnjačke odnose.  B.2.2.B Objašnjava pravo na izbor.  B.2.3.A Opisuje zdrave životne navike.  B.2.3.B Nabraja i opisuje rizike koji dovode do razvoja ovisničkih ponašanja. | | | |
| **Ključni pojmovi:** | ovisnosti, cigarete, alkohol, droga | | |
| **Potrebno pripremiti:** | omotnicu s karticama, papir i pribor za pisanje | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Sat započinjemo razgovorom o ovisnostima. Prisjećamo se za koje ovisnosti znamo. Koje su posljedice ovisnosti za ovisnika, njegovu obitelj i zajednicu? Učenici/učenice iznose stavove i mišljenja.  **Središnji dio**  Učenike/učenice podijelimo u tri skupine. Svaka skupina dobije jednu karticu s problemskom situacijom (izvlači karticu sa zadatkom Prilog 1), analizira problem i donosi zaključak.  **Završni dio**  Po završetku aktivnosti predstavnik/predstavnica skupine predstavlja rezultate rada. Članovi ostalih skupina slušaju, komentiraju, iznose svoje stavove. Na kraju sata donosi se zajednički zaključak o negativnom učinku ovisnosti te pogubnim posljedicama po ovisnika, njegovu obitelj i zajednicu. | | | |

**Prilog 1**

**Ivan je otišao na vožnju biciklom s prijateljima. Kada su napravili stanku, jedan od njih vadi cigarete i nudi ostalima. Ivan nikada nije probao cigarete, zna koliko su štetne i ne želi ih ni probati. Što bi bilo najbolje da Ivan napravi?**

1. Zapali jednu cigaretu i više ne.
2. Kaže prijateljima da ne želi pušiti te da ne bi trebali ni oni.
3. Izmisli nešto i ode kući kako ih ne bi morao odbiti.

**Marko slavi rođendan i roditelji su mu strogo zabranili alkohol na rođendanu. Marko nikada nije probao alkohol i ne želi ga piti, ali zna da neki od prijatelja koji su pozvani jesu i boji se da će mu propasti zabava ako ne bude imao alkohol za njih. Što bi bilo najbolje da Marko napravi?**

a) Natjera roditelje da promijene odluku.

b) Otkaže zabavu.

c) Složi se s roditeljima i osmisli zabavu sa što više zanimljivih aktivnosti kako nikome ne bi bilo dosadno.

d) Ne pozove prijatelje koji piju alkohol.

**Ana se našla s društvom u parku. Jedan stariji dječak donio je bocu alkohola i nudi ostalima. Ana nije nikada probala alkohol i nije sigurna da ga uopće želi probati. Što bi bilo najbolje da Ana napravi?**

1. Izmisli nešto i ode kući.
2. Popije samo jedan gutljaj.
3. Kaže da ne želi piti te da ne bi trebali ni oni.